en en nl fr nl af af nl nl af af af af hbs_lat ne nl en nl en en nl en en en en ne nl af it nl af id en nl fr nl
cantando@bloem het aan die begin van 2009 die lig gesien as ‘n 4-stemmige koor vir volwassenes. Die koor het tans 40 lede.
Werner Stander is die koorleier sedert Julie 2015. Hy het die leisels oorgeneem by Bouwer van Rooyen wat die stigter en eerste koorleier van cantando@bloem was.
Alhoewel dit ‘n jong koor is, het dit in sy kort bestaan al verskeie uitvoerings gegee.  Hoogtepunte sluit onder andere optredes in Centurion, Ladybrand en Clocolan in.  Noemenswaardige konserte wat in Bloemfontein plaasgevind het sluit onder meer die Bouwer van Rooyen 40 Jaar Agter die Klawers-konsert, die Nelsonmis van J Haydn in die Anglikaanse Kerk saam met ‘n simfonie-orkes met Lance Philip as dirigent en die koor se 2010-jaarkonsert in. Die koor het gedurende Mei 2011 'n suksesvolle toer, " 'n Nuwe koor op 'n ou spoor", in die Oos-Kaap onderneem. In 2015 is die Carmina Burana saam met die Vrystaatse Simfonie-orkes uitgevoer. Gedurende Julie 2015 het die koor met groot sukses aan die Alta Pusteria-koorfees in Italië gaan deelneem.
Die koor se repertorium sluit sekulêre sowel as gewyde werke van ‘n verskeidenheid genres in. In 2009 het die koor 14 optredes gehad wat optredes in Bloemfontein en ook besoeke aan Centurion, Ladybrand en Clocolan ingesluit het. Die Nelson-mis van J Haydn is in die eerste semester van 2010 aangebied.
Deelname aan 10e Wêreldkoorspele van 4-8 Julie 2018 03 June 2018
cantando kwadraat konsert 03 June 2018
cantando kwadraat konsert 25 April 2018
Herfskonsert 2018 21 March 2018
Mozart Requiem - Vryfees 31 July 2017
Deelname aan 10e Wêreldkoorspele van 4-8 Julie 2018
'n Besondere hoogtepunt op die jaarprogram van cantando@bloem is die bywoning en deelname aan die 10e Wêreldkoorspele vanaf 4 Julie in Pretoria. 300 kore vanuit alle dele van die wêreld trek op na hierdie 2-jaarlikse Wêreldkoorspele, en ons is besonder geëerd om deel daarvan te kan wees. Al ons voorbereidings is getref en ons is reeds besig om ons repertorium goed onder die knie te kry. Onder die bekwame dirigentskap van Werner en besondere begeleiding van Maretha,  sien die koor baie daarna uit en is ons opgewonde, nie net om in hierdie grootse geleentheid te kan deel en verskeie uitvoerings van ander kore  te kan bywoon en geniet nie, maar ook om in ons eie optredes na die beste van ons vermoë ons talente en gawes van sang te kan oordra aan almal wat daarna sal luister.
Op 28 April 2018 is 'n besondere koorkonsert aangebied in die St Michael's Kapel, toe twee cantando-kore bymekaar gekom en opgetree het in die Kwadraat koorkonsert. cantando@bloem, o.l.v. Werner Stander was die gasheer vir Cantando@Algoa o.l.v. Bouwer van Rooyen. Elke koor het 'n afsonderlike program aangebied en daar is afgesluit met 'n massakoor, waar Werner en Bouwer onderskeidelik dirigeer het. Al was die geleentheid aangebied oor 'n langnaweek, het die publiek ondersteun met 'n baie goeie opkoms waarvoor ons groot waardering het.